584 Lauritz Jacobsen. 



gaar det i Opløsning; men ved Afkøling kommer det igen som 

 store, over en Tomme lange, naaleformede Krystaller. Ved Op- 

 løsning og fornyet Fældning med Natriumklorat faas det fuld- 

 stændig frit for Klorbrinte , og ved en Omkrystallisalion af lidt 

 Vand bliver det frit for Natrinm. Saltet er meget letopløseligt 

 i V^and og fortyndet Vinaand og har i vandholdig Tilstand en 

 sjælden smuk Diamantglans, som ikke taber sig synderlig ved 

 den ringe Forvitring, der gaar for sig ved almindelig Lufttørring. 

 Derimod falde Krystallerne fuldstændig hen ved Afvanding. 



Som det ses af Formlen indeholder det tørre Salt 18 H, 

 9 og 6N, og som det var at vente, viser det sig at være et 

 Sprængstof af en frygtelig Virkning. Dog kan det paa ingen 

 Maade kaldes farligt; det kan ophedes til mindst 120° og ex- 

 ploderer ikke ved selv meget haard Behandling undtagen netop 

 Slag; men under disse Omstændigheder dekomponeres det ogsaa 

 med et øredøvende Knald. Ved Rivning i en Morter knalder 

 det omtrent som en Blanding af Kaliumklorat og Svovl. An- 

 tændes det ved almindelig Ild, brænder det ganske vist hurtig, 

 men ikke voldsommere end Skydebomuld. Stoffet synes altsaa 

 kun at ville explodere ved Stød og Slag, og at det kan taale 

 enhver almindelig forekommende Temperatur er sikkert. Da 

 Luteosaltene ved de her angivne Methoder vil kunne fremstilles 

 til omtrent samme Pris som Koboltforiltesaltene , var det jo 

 tænkeligt, at Stoffet kunde finde Anvendelse som Tændsats, 

 hvorved det muligvis kunde have Betydning, at Saltet er let- 

 opløseligt i Vand. Jeg har saaledes trukket Papirstrimler gen- 

 nem en Opløsning af Saltet, og efter Tørring viste Papiret da 

 den samme Ævne til at tændes ved Slag. At Saltets Opløselig- 

 hed i andre Tilfælde netop vilde umuliggøre dets Anvendelse 

 følger af sig selv. 



Den eneste Forsigtighedsregel, der bør tilraades, er, at 

 man ikke sætter det tørrede Salt i Beholdere med Glasprop. 

 Der kunde let blive noget hængende mellem Proppen og Glasset, 

 og ved Vridning af Proppen kunde Saltet antændes. 



30 



